હનોઈઃ હિન્દ મહાસાગરમાં ચીનના દાવાઓ વચ્ચે વિદેશ પ્રધાન સુષમા સ્વરાજે ભારતની પ્રતિબદ્ધતા દર્શાવી છે. આ ક્ષેત્રના આર્થિક મહત્વ પર જોર આપતા વિદેશપ્રધાન સુષમા સ્વરાજે જણાવ્યું કે વર્ચસ્વની જગ્યાએ પરસ્પર સહયોગ આધારિત ભારતની વિદેશ નીતિ માટે ક્ષેત્રમાં શાંતિ અને સ્થિરતા એ પ્રાથમિકતા છે. ત્રીજા હિન્દ મહાસાગર સમ્મેલનને સંબોધીત કરતા સ્વરાજે જણાવ્યું હતું કે એવા સમયે કે જ્યારે વૈશ્વિક અર્થવ્યવસ્થાની ધૂરી ધીરેધીરે પૂર્વ બાજુ સરકી રહી છે ત્યારે હિન્દ મહાસાગર ઉભરતા એશિયાઈ કાલખંડ માટે કેન્દ્ર બની ગયો છે.